Λευκή της Γαλλίας (1282-1305)

H Λευκή της Γαλλίας, δούκισσα της Αυστρίας (Παρίσι 1278 - 1 Μαρτίου 1305) ήταν Γαλλίδα πριγκίπισσα από τον Οίκο των Καπετιδών, σύζυγος του Ροδόλφου Α΄ των Αψβούργων, δούκα της Αυστρίας και της Στυρίας και γιου του Αλβέρτου Α΄ της Γερμανίας.

Βιογραφία
Ήταν η πρώτη κόρη του Φιλίππου Γ΄ της Γαλλίας και της δεύτερης συζύγου του Μαρίας της Βραβάντης, κόρης του Ερρίκου Γ΄ δούκα της Βραβάντης.https://translate.google.com/translate?hl=en&sl=de&u=http://www.genealogie-mittelalter.de/habsburger/familie_der_habsburger.html&ei=tWodSoq8JteZjAfJ6MCWDQ&sa=X&oi=translate&resnum=7&ct=result&prev=/search%3Fq%3DHedwig%2Bvon%2Bhabsburg%26hl%3Den%26rlz%3D1T4HPEB_en-GBGB255GB256%26sa%3DX Τα μεγαλύτερα ετεροθαλή αδέλφια της με την πρώτη σύζυγο του πατέρα της Ισαβέλλα της Αραγωνίας ήταν ο Φίλιππος Δ΄ της Γαλλίας και ο Κάρολος κόμης του Βαλουά· τα αμφιθαλή αδέλφια της ήταν ο Λουδοβίκος κόμης του Εβρέ και η Μαργαρίτα της Γαλλίας.Marek, Miroslav. "House of Capet descendents". Genealogy.EU

Οι αρραβώνες της Λευκής

Η Λευκή αρραβωνιάστηκε 4 φορές πριν τον κανονικό της γάμο:Cawley, Charles, FRANCE CAPETIAN KINGS, Medieval Lands, Medieval Lands database, Foundation for Medieval Genealogy την πρώτη φορά αρραβωνιάστηκε τον Ιωάννη Α΄ μαρκήσιο του Ναμύρ (Σεπτέμβριος 1290) και στις 31 Ιουλίου 1291 τον διάδοχο του Αγγλικού θρόνου Εδουάρδο πρίγκιπα της Ουαλίας, ο οποίος τελικά θα νυμφευτεί αντί για αυτήν την ανιψιά της Ισαβέλλα. Ο τρίτος αρραβώνας της έγινε με τον ίδιο τον Άγγλο βασιλιά Εδουάρδο Α΄, πατέρα του προηγουμένου, ο οποίος μαθαίνοντας τα νέα για την εξαιρετική ομορφιά της Λευκής αποφάσισε να διακόψει τον αρραβώνα της με τον ανήλικο γιο του για να τη νυμφευτεί ο ίδιος (1293)· ο βασιλιάς είχε χηρέψει 3 χρόνια πριν, ενώ ήταν ήδη 54 ετών. Ο Φίλιππος Δ΄ συμφώνησε, υπό την προϋπόθεση να κλειστεί ειρήνη ανάμεσα στις δυο χώρες και να του παραχωρηθεί η Γασκώνη. Τότε ο Εδουάρδος Α΄ έστειλε στη Γαλλία τον μικρότερο αδελφό του Εδμόνδο Κράουτσμπακ για να συνοδεύσει τη νύφη στην Αγγλική βασιλική Αυλή. Στη διαδρομή όμως έμαθε, ότι η Λευκή είχε ήδη αρραβωνιαστεί για τέταρτη φορά με άλλον· αντί για αυτήν ο Φίλιππος Δ΄ του πρόσφερε σαν νύφη τη μικρότερη αδελφή της, τη Μαργαρίτα. Αλλά ο Εδουάρδος Α΄, που ήθελε οπωσδήποτε την Λευκή, αρνήθηκε και ετοιμάστηκε να κηρύξει πόλεμο στη Γαλλία, όμως τελικά -μετά από 5 χρόνια διαπραγματεύσεις και με την μεσολάβηση του πάπα- θα τη νυμφευτεί με αντάλλαγμα την περιοχή της Γκιέννης και ένα ετήσιο εισόδημα 15.000 φράγκων, τα οποία δόθηκαν ως προίκα στην Μαργαρίτα.

Ο τέταρτος αρραβώνας της Λευκής πριν τον γάμο της έγινε με τον Ιωάννη Β΄ κόμη της Ολλανδίας.

Οικογένεια

Σύζυγός της έγινε τελικά ο Ροδόλφος Α΄ των Αψβούργων, δούκας της Αυστρίας και της Στυρίας και γιος του Αλβέρτου Α΄ της Γερμανίας· ο γάμος έγινε στις 25 Μαΐου 1300. Το μοναδικό παιδί που έκανε ήταν ένας γιος (1304), ο οποίος δηλητηριάστηκε τον Μάρτιο του 1306.Cawley, Charles, AUSTRIA, Medieval Lands, Medieval Lands database, Foundation for Medieval Genealogy

Η Λευκή απεβίωσε 23 ετών μετά από μία αποβολή και τάφηκε στον ναό των Μινοριτών στη Βιέννη.

Πρόγονοι

Παραπομπές

Εξωτερικοί σύνδεσμοι
http://fmg.ac/Projects/MedLands/CAPET.htm#Blanchedied1306
http://fmg.ac/Projects/MedLands/AUSTRIA.htm#RudolfIIIdied1307
http://genealogy.euweb.cz/capet/capet5.html#BP3

Κατηγορία:Οίκος των Καπετιδών